Διήθηση σε πραγματικά πολύπλοκα δίκτυα
Creators: name: Αγγελίτση, Σωτηρία Ανδρέα
Publisher: name: Aristotle University of Thessaloniki
Year: 2022
Subjects: Διήθηση
Πολύπλοκα δίκτυα
Ευρεσιτεχνίες
Percolation
Complex networks
Patents

description: Η παρούσα διπλωματική εργασία πραγματεύεται πολύπλοκα δίκτυα συνεργασίας, τα οποία βασίζονται σε πραγματικά δεδομένα ευρεσιτεχνιών (real complex networks). Τα δεδομένα που διαχειριστήκαμε αφορούν αιτούντες και εφευρέτες των εν λόγω πατεντών, προέρχονται από τις βάσεις δεδομένων OECD Citations Database και OECD Regpat και καλύπτουν καταχωρήσεις από το 1978 εώς το 2016. Στόχος της όλης ανάλυσης είναι να διαπιστώσουμε τι είναι αυτό που επηρεάζει τη διαμόρφωση των δικτύων, να παρατηρήσουμε τη χρονική τους εξέλιξη και να εντοπίσουμε τη στιγμή δημιουργίας του γιγαντιαίου σμήνους (giant component). Για το λόγο αυτό, η μελέτη χωρίστηκε σε δύο στάδια. Το πρώτο στάδιο αφορά δίκτυα με τα δεδομένα όλων των ετών που έχουμε στη διάθεσή μας, αρχικά αδιακρίτως κι έπειτα ομαδοποιημένα στις κυριότερες (μεγαλύτερες ως προς τον όγκο των δεδομένων τους) κατηγορίες. Οι κατηγορίες αυτές σχετίζονται με «Ανθρώπινες Ανάγκες» (Α), «Εκτέλεση Λειτουργιών - Μεταφορά» (Β), «Χημεία - Μεταλλουργία» (C), «Φυσική» (G) και «Ηλεκτρική Ενέργεια» (Η). Το δεύτερο στάδιο αφορά δίκτυα ανά χρονικό παράθυρο, και πάλι αρχικά χωρίς κι έπειτα με κατηγοριοποίηση. Τα χρονικά παράθυρα εκτείνονται σε βάθος τετραετίας, με κάθε επόμενο χρονικό παράθυρο να δημιουργείται με βήμα ενός έτους. Σε κάθε ανανέωση δικτύου δημιουργούμε το αντίστοιχο γράφημα, στο οποίο απεικονίζονται τα μεγέθη των πέντε μεγαλύτερων σμηνών σε συνάρτηση με τον αριθμό των συνδέσεων που υπάρχουν μέσα στο δίκτυο κάθε στιγμή. Παρατηρούμε τη χρονικά εξελισσόμενη διαμόρφωση των σμηνών και τη χρονική στιγμή κατά την οποία τα δύο μεγαλύτερα σμήνη ενώνονται, δημιουργώντας εκείνο το γιγαντιαίο σμήνος που δε μπορεί πλέον να ξεπεραστεί. Η συμπεριφορά των δικτύων δείχνει να διαφέρει σημαντικά ανάμεσα σε αιτούντες και εφευρέτες. Επίσης, σημαντικές είναι οι διαφορές στη διαμόρφωση των γενικών δίκτυων σε σχέση με τα δίκτυα που αφορούν σε μία κατηγορία ευρεσιτεχνίας κάθε φορά. Οι διαφοροποιήσεις αυτές μπορεί να οφείλονται σε πολλούς παράγοντες, ένας εκ των οποίων είναι οι πολλές υποκατηγορίες στις οποίες μπορεί να ανήκει μία ευρεσιτεχνία. Η διερεύνηση, όμως, των υποκατηγοριών δεν αποτελούν αντικείμενο της συγκεκριμένης διπλωματικής
description: This dissertation describes complex collaboration networks which are based on real patent data (real complex networks). The data analyzed, relate to applicants and inventors of these patents and have been extracted from the OECD Citations Database and OECD Regpat, including entries from 1978 to 2016. The aim of the whole analysis is to determine what influences the configuration of the networks, to observe their temporal evolution and to isolate the moment of creation of the giant component. Thus, the study was divided into two stages. The first stage concerns networks with the yearly data at our disposal, initially indiscriminately and then grouped in five main categories (larger in terms of the volume of their data). These categories are related to "Human Necessities" (A), "Performing Operations; Transporting" (B), “Chemistry; Metallurgy" (C), "Physics" (G) and "Electricity" (H). The second stage concerns networks per time window, again initially without and then with categorization. The time windows extend to a depth of four years, with each subsequent time window being created in one year time step. Following the renewal of each network, we create the corresponding graph that depicts the size of the five largest clusters depending on the number of edges that exist within the network at any given time. We observe the evolving configuration of these clusters chronologically as well as the moment that the two largest clusters merge, creating the giant component that can no longer be surpassed. The behavior of networks seems to differ significantly between applicants and inventors. The differences observed between the configuration of the general networks in comparison to the networks referenced to one patent class at a time are very important as well. These variations may have arisen due to a number of factors, one of which is the many subcategories that a patent may belong to. The investigation, however, of the subcategories however, is not the subject of this particular thesis diploma.